Document ID: 32013D0655

DECIZIA COMISIEI
din 13 noiembrie 2013
de ajustare lunară, de la 1 august 2012 până la 1 iunie 2013, a coeficienților corectori aplicabili remunerațiilor funcționarilor, agenților temporari și agenților contractuali ai Uniunii Europene repartizați în țări terțe
(2013/655/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, prevăzute de Regulamentul (CEE, Euratom, CECO) nr. 259/68 al Consiliului (1), în special articolul 13 al doilea paragraf din anexa X la acesta,
întrucât:
(1)
Statisticile de care dispune Comisia arată că, în cazul anumitor țări terțe, variația costului vieții măsurată pe baza coeficientului corector și a cursului de schimb corespunzător este mai mare de 5 % față de momentul în care s-au stabilit ultima dată coeficienții corectori aplicabili remunerației funcționarilor, agenților temporari și agenților contractuali ai Uniunii Europene repartizați în țări terțe care este plătită în moneda țării de repartiție.
(2)
În conformitate cu articolul 13 al doilea paragraf din anexa X la Statutul funcționarilor, în acest caz coeficienții corectori respectivi trebuie ajustați lunar, cu efect de la 1 august, 1 octombrie, 1 noiembrie și 1 decembrie 2012 și, respectiv, de la 1 ianuarie, 1 februarie, 1 martie, 1 aprilie, 1 mai și 1 iunie 2013,
ADOPTĂ PREZENTA DECIZIE:
Articolul 1
Coeficienții corectori aplicabili remunerațiilor funcționarilor, agenților temporari și agenților contractuali ai Uniunii Europene repartizați în țări terțe care se plătesc în moneda țării de repartiție sunt ajustați în cazul anumitor țări, astfel cum se menționează în anexa la prezenta decizie. Aceasta conține 10 tabele lunare care indică țările vizate și datele de aplicare efectivă a ajustării pentru fiecare dintre acestea.
Cursurile de schimb utilizate pentru calcularea acestor remunerații sunt stabilite în conformitate cu normele detaliate de punere în aplicare a Regulamentului financiar (2) și corespund datelor relevante menționate în tabelele din anexa la prezenta decizie.
Articolul 2
Prezenta decizie intră în vigoare în ziua următoare publicării în Jurnalul Oficial al Uniunii Europene.
Adoptată la Bruxelles, 13 noiembrie 2013.

Labels: 9
5
15